Deg umedya-agi i d-nekkes deg wungal “Askuti” , Meẓyan d netta i d amsawal , iḥekkud ayen yeḍran yid-s ass n ɛecrin di yebrir d wayen iwala imi seɛeddayen lebaṭel ɣef wegdud aqebayli , yewwi-d awal ɣef yiwen n uqecic kkaten deg-s almi yeṣreɛ imir sakayent-id s waman . D tebɣset-nni i d-yexdem imir mi d-yessussef amsaltu it-d-yekkaten , amsawal iḥekka-d kan ayen iwala , ayen iwumi yeḥder , d wayen iwumi yecfa . Akka i tella deg umedya-agi id-nekkes deg wungal”Askuti” : “ Cfiɣ ass amezwaru asmi yi-d-nnan ad tewteḍ yiwen n wergaz d amejahed akken ad yemesslay , ugiɣ, ggummeɣ ad refdeɣ afus-iw fell-as , yessawel-iyi-d umeɛellem, inna-d : “ɣur-k ad as-tiniḍ s leferḥ inexddem lefsad-agi , ur yelli win ara yessexseren gema-s melba ma tejreḥ tassa-s , d acu ilaq-ak ad tisineḍ ayagi: ma tebɣiḍ ad ttedum texbizt-ik ɣur-nneɣ rekkeḍ ɣef wul-ik . Ma ur nɛeṣṣer ara wid yettɛeddayen seyagi , ḥeṣu ki-d tamurt truḥ ma yella win ifeɣen syagi ad iqqar ur d-nniɣ acemma , ad nekker kan ad nebeddel cɣel Ḥṣu-d acu nesɛa d agedud”.43